રાજકોટ શહેરમાં પ્રજાસતાક પર્વની ઉજવણીના ભાગરૂપે શહેર પોલીસ દ્વારા નેહા કક્કર મ્યુઝિકલ નાઇટનું આયોજન કરવામાં આવ્યું હતું જે કાર્યક્રમ માટે જુદા જુદા દરની ટિકિટો પોલીસ સ્ટાફને વેચવા માટે આપી હતી અને ટાર્ગેટ પૂરો કરવા દબાણ પણ કરવામાં આવ્યું હતું પરંતુ રાજકોટ પોલીસના સુંવાળા સંબંધ હોવાથી મોટાભાગની ટિકિટોનું વેચાણ થઇ ગયું હતું ગઈકાલે એરપોર્ટ ખાતે નેહાની ટિમ માટે ગાડીની વ્યવસ્થા નહિ થઇ હોવાથી પોલીસ સાથે ઘર્ષણ થયું હતું ત્યારથી જ કાર્યક્રમ ખરાબ જશે તેવા સંકેતો મળી રહ્યા હતા અને અંતે એ જ થયું હતું નેહા કક્કર પૂર્વે રાજકોટના લોકગાયક કિર્તીદાનભાઈ ગઢવી પધાર્યા હતા અને શિવસ્તુતિ ગાઈને કાર્યક્રમની શરૂઆત કરી હતી તેમને લોકોએ વધાવી લીધા હતા પરંતુ તેના પછી સ્ટેજ ઉપર જે શરુ થયું તે જોઈને સૌ કોઈ ચોકી ઉઠ્યા હતા નેહાની જે ટિમ આવી હતી તે પૈકી અમુક યુવાનો અને એક લેડી ડાન્સર સ્ટેજ ઉપર આવ્યા હતા જેમાં લેડી ડાન્સરે ઉપરના ભાગે ટૂંકા વસ્ત્રો પહેરીને ડાન્સ શરુ કર્યો હતો આ ડાન્સ વેળાએ સામે મંત્રીઓ, ધારાસભ્યો, મેયર, કોર્પોરેટર સહિતના પદાધિકારીઓ અને કલેક્ટર, મ્યુનિસિપલ કમિશ્નર, પોલીસ કમિશ્નર સહિતના અધિકારીઓ પણ બેઠા હતા અશ્લીલ ડાન્સ રજૂ થતા જ સૌ કોઈએ નીચું જોવા જેવું થયું હતું આ ડાન્સ જાણે મુંબઈના ડાન્સબારમાં બેઠા બેઠા જોતા હોય તેવી પ્રતીતિ થઇ હતી ત્યાર બાદ વીઆઈપી માટે જે બેઠક વ્યવસ્થા કરવામાં આવી હતી ત્યાં અન્ય કોઈ બેસી જતા ફરીથી અવ્યવસ્થા સર્જાઈ હતી ધારાસભ્યો પતલી ગલી પકડે અને કાર્યક્રમનો ત્યાગ કરવાના છે તેવી બુ પોલીસને આવી જતા ફરીથી તેઓના મનામણાં કરીને વ્યવસ્થિત જગ્યા ફાળવી હતી અંતે નેહા કક્કરે તેના ગીતો ગાઈને શ્રોતાજનોને ડોલાવ્યા હતા અંતે કાર્યક્રમ પૂરો જાહેર કર્યા પછી નેહા કક્કરનો કાફલો હોટલે જવા નીકળતો હતો ત્યારે તેની એક ઝલક નિહાળવા માટે લોકોની ભારે ભીડ જામી હતી અને ધક્કા મુક્કી થતા એક ધક્કો નેહાને પણ લાગી ગયો હતો જેથી પોલીસે ટોળાને વિખેરવા બળપ્રયોગ કરવાની ફરજ પડી હતી અને ટોળાને વિખેરવું પડ્યું હતું આમ ઓવરઓલ જોઈએ તો નેહા કક્કર નાઈટ પોલીસ માટે અશ્લીલ ડાન્સ, અવ્યવસ્થા અને બાળપ્રયોગને લીધે શરમજનક સાબીત થઇ હતી.